**KLAIPĖDOS RAJONO savivaldybės taryba**

**SPRENDIMAS**

**DĖL PAGALBOS VAIKUI IR ŠEIMAI PADALINIO ĮSTEIGIMO GARGŽDŲ SOCIALINIŲ PASLAUGŲ CENTRE BEI BIUDŽETINĖS ĮSTAIGOS GARGŽDŲ SOCIALINIŲ PASLAUGŲ CENTRO NUOSTATŲ PATVIRTINIMO**

2022 m. birželio d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 ir 5 punktais, Klaipėdos rajono savivaldybės tarybos 2022 m. balandžio 26 d. sprendimu Nr. T11-114 „Dėl sutikimo reorganizuoti biudžetinę įstaigą Klaipėdos r. Lapių pagrindinę mokyklą“, Gargždų socialinių paslaugų centro nuostatų, patvirtintų Klaipėdos rajono savivaldybės tarybos 2015 m. rugsėjo 24 d. sprendimu Nr. T11-282 „Dėl pakeistų Gargždų socialinių paslaugų centro nuostatų patvirtinimo“ 37 punktu, n u s p r e n d ž i a:

1. Įsteigti Pagalbos vaikui ir šeimai padalinį Gargždų socialinių paslaugų centre.
2. Patvirtinti Gargždų socialinių paslaugų centro nuostatus (pridedama).
3. Įgalioti Gargždų socialinių paslaugų centro direktorę Viktoriją Lygnugarienę įregistruoti Gargždų socialinių paslaugų centro nuostatus Juridinių asmenų registre.
4. Pripažinti netekusiu galios Klaipėdos rajono savivaldybės tarybos 2015 m. rugsėjo 24 d. sprendimą Nr. T11-282 „Dėl pakeistų Gargždų socialinių paslaugų centro nuostatų patvirtinimo“ nuo naujų nuostatų įregistravimo Juridinių asmenų registre dienos.
5. Nustatyti, kad šis sprendimas įsigalioja nuo 2022 m. rugsėjo 1 d.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: Paslaugų ir civilinės metrikacijos skyriaus vedėja, atliekanti Administracijos direktoriaus pareigas Daiva Dilytė

PARENGĖ: Iveta Gailienė

SUDERINTA:

V. Matulaitytė

A. Jansonienė

L. Liutikienė

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**2022-06-03**

**DĖL KLAIPĖDOS RAJONO SAVIVALDYBĖS TARYBOS SPRENDIMO „PAGALBOS VAIKUI IR ŠEIMAI PADALINIO ĮSTEIGIMO GARGŽDŲ SOCIALINIŲ PASLAUGŲ CENTRE“ PROJEKTO**

1. **Parengto sprendimo projekto tikslai, uždaviniai (ko sprendimo projektu norima pasiekti)**: Reorganizavus Lapių pagrindinė mokyklą į Vėžaičių pagrindinės mokyklos Lapių skyrių, jo sudėtyje nebenumatomas globos padalinys. Lapių pagrindinės mokyklos bendruomeniniai vaikų globos namai būtų prijungti prie Gargždų socialinių paslaugų centro. Įsteigtus Gargždų socialinių paslaugų centre Pagalbos vaikui ir šeimai padalinį jame būtų teikiamos trumpalaikė/ilgalaikė dienos socialinę globą vaikams likusiems be tėvų globos ir intensyvi krizių įveikimo pagalbos paslaugas.

**2. Kuo vadovaujantis parengtas sprendimo projektas:** Lietuvos Respublikos vietos savivaldos įstatymo 16 straipsnio 2 dalies 21 punktu. Lietuvos Respublikos biudžetinių įstaigų įstatymo 4 straipsnio 3 dalies 1 ir 5 punktais, Klaipėdos rajono savivaldybės tarybos 2022 m. kovo 31 d. sprendimas Nr. T11-74 „Dėl Klaipėdos rajono savivaldybės bendrojo ugdymo mokyklų tinklo pertvarkos 2022–2026 metų bendrojo plano patvirtinimo“.

**3. Kaip šiuo metu yra teisiškai reglamentuojami projekte aptariami klausimai:**.

**4. Kokių teigiamų rezultatų yra laukiama:** įsteigus padalinį, kurio sudėtyje bus bendruomeniniai vaikų globos namai ir krizių centras, socialinių paslaugų teikimas bus lankstesnis, bus paprasčiau disponuoti turimu turtu.

**5.** **Galimos neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:** neigiamų pasekmių nenumatoma.

**6. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:** galioja preambulėje nurodyti teisės aktai.

**7 Projekto rengimo metu gauti specialistų vertinimai ir išvados. Ekonominiai apskaičiavimai**: nėra.

**8. Sprendimo įgyvendinimui reikalingos lėšos:** nereikalingos.

**9. Kiti, autoriaus nuomone, reikalingi pagrindimai ir paaiškinimai:** Šiuo metu Gargždų socialinių paslaugų krizių centras paslaugas teikia nuomojame bute ir pagal poreikį yra per mažas. Bendruomeninius vaikų globos namai paslaugas teikia trijose butuose ir viename kotedže, bet kadangi yra sumažėję vaikų likusių be tėvų globos vienas butas yra laisvas. Todėl prijungus bendruomeninius vaikų globos namus prie Gargždų socialinių paslaugų centro laisvame bute galėtų būti teikiamos krizių centro paslaugos. Darbuotojų kompetencijos ir turimas išsilavinimas sudaro galimybę jiems dirbti tiek krizių centre, tiek bendruomeniniuose vaikų globos namuose.

Sveikatos ir socialinės apsaugos skyriaus vedėja Iveta Gailienė